钦定古今图书集成/明伦汇编/氏族典/第215卷 > 何刚
## 钦定古今图书集成/明伦汇编/氏族典/第215卷 > 何刚

按《明外史史可法传》：“何刚，字悫人，上海人。崇祯三年
举于乡。见海内大乱，日讲求济世事，好交天下豪俊。
十七年正月，疏陈选练灭贼诸策。帝壮其言，即擢刚
职方主事，募兵金华。甫出都，都城即陷，驰还其乡。先
是，贼逼京师，刚友陈子龙、夏允彝将联海舟达天津
为缓急，用募卒二千人。至是令刚统率。寻进本司员”
外郎，以其兵属史可法。可法大喜，刚亦以遇知己，誓
同生死。马士英恶可法，并恶刚，出为遵义知府。可法
垂涕曰：“子去，吾更谁仗？”刚亦泣曰：“刚誓与此城存亡，
安敢违公！”逾月而扬州被围，佐可法拒守。城破，投井
死。